Document ID: /roh_data/filtered/fineweb-2-filterrobots_roh.jsonl.gz/65358

Ina gronda part dals Svizzers èn da l’avis che l’immigraziun da persunas d’auters pajais enritgescha nossa varietad culturala. Tuttina èn dus terzs da l’opiniun ch’il naziunalissem en Europa crescha e che quest svilup saja negativ.
Ina gronda part dals Svizzers che han participà al questiunari «Generation What?» beneventan l’immigraziun d’esters en Svizra. Persunas d’auters pajais enritgeschian nossa varietad culturala. Tuttina però fa il naziunalissem era quitad…
L’Uniun da radio europeica di che la generaziun d’oz saja la generaziun da l’optimissem. Co pon ins esser optimist en in temp da crisas da fugitivs, da finanzas e cun la tema dal terrorissem?
Tge dovran ils giuvenils per pudair esser optimistics?
Ils giuvenils en l’Europa vulan en emprima lingia avair schanzas gistas. Els vulan viver independentamain e vegnir prì serius da lur visavi. La stabilitad e segirezza giogan er ina rolla impurtanta per els.
Bunamain dus terz dals participants da «Generation What» èn almain plitost cuntents cun lur pajas. Da quels èn 13% fitg cuntents. 41% dals participants n’èn plitost betg cuntents cun lur pajas. Tranter umens e dunnas na datti betg grondas differenzas.
Tge din noss vischins?
En l’Austria è la situaziun fitg sumeglianta sco quella en Svizra. En Germania sa mida la situaziun gia in pau pli fitg. Là èn ils pertschients repartids gist 50/50 da la vart pos…